[{"text_idx": "#000000", "text": "What is speech and language therapy?"}, {"text_idx": "#000001", "text": "Become a speech and language therapist"}, {"text_idx": "#000002", "text": "Delivering speech and language therapy services"}, {"text_idx": "#000003", "text": "Learning and development \u203a Practice-based learning\nSocial, emotional and mental health (children)"}, {"text_idx": "#000004", "text": "Sut i ddod yn therapydd lleferydd ac iaith\nPerthnasol i Loegr yn unig"}, {"text_idx": "#000005", "text": "Diddordeb mewn prentisiaethau therapi lleferydd ac iaith? Edrychwch ar ein gwybodaeth ar gyfer darpar brentisiaid therapyddion lleferydd ac iaith i ganfod os yw prentisiaeth ar eich cyfer chi."}, {"text_idx": "#000006", "text": "Os ydych yn ddarpar gyflogwr neu brifysgol sydd a\u0302 diddordeb mewn datblygu prentisiaeth, edrychwch ar ein gwybodaeth ar gyfer cyflogwyr a phrifysgolion."}, {"text_idx": "#000007", "text": "Mae\u2019r RCSLT yn cefnogi datblygu prentisiaethau lefel gradd mewn therapi lleferydd ac iaith."}, {"text_idx": "#000008", "text": "Mae prentisiaethau yn cynnig cyfleoedd i weithio ac astudio yr un pryd, fel y gallwch ennill incwm tra\u2019n hyfforddi i gymhwyso fel therapydd lleferydd ac iaith."}, {"text_idx": "#000009", "text": "I ddod yn brentis bydd angen i chi yn gyntaf ganfod cyflogwr sydd a\u0302 swydd wag ar gyfer prentis therapi lleferydd ac iaith. Gall hyn fod eich cyflogwr presennol neu gyflogwr newydd. Bydd eich cyflogwr wedyn yn gweithio gyda phrifysgol i sicrhau lleoedd ar gyfer prentisiaid. Ni allwch wneud cais yn uniongyrchol i brifysgolion am brentisiaeth therapydd lleferydd ac iaith."}, {"text_idx": "#000010", "text": "Oherwydd cyllid y Llywodraeth, dim ond yn Lloegr mae prentisiaeth lleferydd ac iaith ar gael ar hyn o bryd."}, {"text_idx": "#000013", "text": "Gall prifysgolion gyflwyno rhan gradd y brentisiaeth ar nail ai lefel israddedig neu radd meistr gydag achrediad RCSLT. Byddant yn penderfynu pa rai i\u2019w cynnig, nid yw hyn yn debygol o fod yn ddewis ar gyfer unigolion."}, {"text_idx": "#000014", "text": "Bydd y gofynion mynediad yn fras debyg i\u2019r rhai ar gyfer cyrsiau presennol mewn prifysgolion, ond mater i\u2019r cyflogwr a\u2019r brifysgol yw penderfynu ac yn aml rhoddir ystyriaeth i brofiad perthnasol."}, {"text_idx": "#000016", "text": "Bydd y brentisiaeth therapi lleferydd ac iaith yn:"}, {"text_idx": "#000017", "text": "Rhoi cyfuniad o ddysgu seiliedig ar sail a dysgu academaidd\nDiffinio profiad dysgu ansawdd uchel a chefnogaeth ar gyfer prentisiaid.\nAlinio gyda gofynion HCPC ar gymhwyster i gofrestru i ymarfer fel therapydd lleferydd ac iaith yn y Deyrnas Unedig ac i ddefnyddio\u2019r teitl a ddiogelir.\nDim ond ar gael yn Lloegr \u2013 nid ydynt hyd yma yn cael eu cefnogi ar lefel cyn-cofrestru gan lywodraethau yn y cenhedloedd eraill."}, {"text_idx": "#000018", "text": "Sut mae prentisiaethau yn gweithio?"}, {"text_idx": "#000019", "text": "Gweithiwr cyflogedig yw prentis ac nid myfyriwr \u2013 nid yw prentis yn cael benthyciad myfyriwr.\nMae\u2019r cyflogwr yn gyfrifol am dalu cyflog i\u2019r prentis.\nCaiff ffioedd hyfforddiant y prentis eu talu drwy ardoll prentisiaeth y llywodraeth.\nRhaid i o leiaf 20% o wythnos waith y brentisiaeth gael ei threulio mewn dysgu i ffwrdd o\u2019r gweithle \u2013 gellir trefnu\u2019r amser hwn mewn gwahanol ffyrdd, er enghraifft mewn blociau yn hytrach nag fel diwrnod sefydlog yr wythnos.\nDyllai prentis therapydd lleferydd ac iaith hefyd gael amser wedi\u2019i ddiogelu ar gyfer astudiaeth academaidd."}, {"text_idx": "#000021", "text": "Mae\u2019r brentisiaeth a gynigir ar gyfer therapi lleferydd ac iaith yn gwrs lefel gradd \u2013 fel rhan o\u2019r brentisiaeth byddwch yn cwblhau naill ai radd cyn-cofrestru israddedig neu feistr \u2013 yn union fel myfyrwyr therapi lleferydd ac iaith mewn prifysgol."}, {"text_idx": "#000023", "text": "Rhagwelwn y bydd y brentisiaeth am tua pedair blynedd. Gall fod yn fyrrach os oes gennych eisoes radd berthnasol ac y gallwch gymryd cymhwyster lefel meistr fel rhan o\u2019r brentisiaeth."}, {"text_idx": "#000024", "text": "Yn yr un ffordd mae\u2019r cymhwyster meistr, drwy\u2019r llwybr traddodiadol, fel arfer yn fyrrach na\u2019r llwybr israddedig, byddem hefyd yn disgwyl i brentisiaeth meistr fod yn fyrrach nag un israddedig, a thybio eu bod yn dilyn yr un model cyflenwi. Mae hyn ar agor i\u2019w drafod rhwng prifysgolion a chyflogwyr."}, {"text_idx": "#000025", "text": "Bydd cyflogwr yn asesu ac yn meintioli pa ddysgu perthnasol sydd gan brentis ar ddechrau\u2019r brentisiaeth. Mater i brifysgolion unigol yw p\u2019un ai oes mwy o hyblygrwydd yn bosibl oherwydd dysgu blaenorol."}, {"text_idx": "#000026", "text": "A fedraf astudio\u2019n rhithiol neu o bell?"}, {"text_idx": "#000027", "text": "Mae\u2019n bosibl ystyried gwahanol arddulliau o ddysgu, tebyg i wyneb yn wyneb, dysgu cyfunol neu ddysgu rhithiol. Mae hyn ar agor i\u2019w drafod rhwng prifysgolion a chyflogwyr ac yn dibynnu ar achrediad RCSLT."}, {"text_idx": "#000028", "text": "Rwyf yn gynorthwyydd therapi lleferydd ac iaith (SLTA) \u2013 a fyddaf yn parhau a\u0302 fy nghyfrifoldebau presennol fel SLTA?"}, {"text_idx": "#000029", "text": "Bydd angen i\u2019r prentisiaeth ddarparu ar gyfer dyletswyddau priodol ar gyfer prentis therapydd lleferydd ac iaith a chydnabod yr amser sydd ei angen mewn lleoliadau eraill ar gyfer lleoliadau ac amser astudiaeth. Felly, er y gall rhai dyletswyddau SLTA barhau fel prentis bydd hefyd yn wahanol i unrhyw ro\u0302l SLTA y gallech eisoes fod a\u0302 hi."}, {"text_idx": "#000030", "text": "Beth yw\u2019r rhaniad rhwng gweithio ac astudiaeth?"}, {"text_idx": "#000032", "text": "Gall cyflogwr benderfynu pa fand a tha\u0302l i\u2019w gynnig, ond mae\u2019n rhaid iddo ddarparu ar gyfer neilltuo o leiaf 20% o amser prentis ar gyfer hyfforddiant i ffwrdd o\u2019r swydd \u2013 mae rheolau sy\u2019n nodi beth y gall hyn ei gynnwys."}, {"text_idx": "#000033", "text": "Os treuliwch 20% o\u2019ch wythnos waith mewn dysgu academaidd, yna byddai\u2019n cymryd tua 4 blynedd i gwblhau\u2019r cwricwlwm cyn-cofrestru i israddedigion."}, {"text_idx": "#000034", "text": "Gofynnir i chi nodi fod hyn yn tybio blwyddyn waith arferol, ac nid blwyddyn academaidd draddodiadol prifysgol."}, {"text_idx": "#000035", "text": "Os treuliwch fwy o\u2019ch wythnos waith ar ddysgu academaidd gallai hyn o bosibl gael ei gwtogi, er enghraifft, mae gan rai prentisiaethau ffisiotherapi fodel byrrach lle treulir mwy o amser yn y brifysgol."}, {"text_idx": "#000039", "text": "A allaf gwblhau\u2019r brentisiaeth tra\u2019n gweithio mewn swydd therapi integredig neu yn gweithio mewn dwy ymddiriedolaeth?"}, {"text_idx": "#000040", "text": "Byddai prentisiaeth therapi lleferydd ac iaith yn ei gwneud yn ofynnol i\u2019ch cyflogwr gynnig cytundeb newydd fel prentis therapydd lleferydd ac iaith. Byddai angen i\u2019r dyletswyddau fod yn briodol i\u2019r ro\u0302l honno. Ni fyddai\u2019n barhad o ro\u0302l bresennol."}, {"text_idx": "#000041", "text": "Os oes gennych ddau gyflogwr ar hyn o bryd gallai o bosibl fod angen cytundeb am ba un fyddai\u2019n eich cyflogi fel prentis, sut y byddent yn rhannu\u2019r cyfrifoldeb hwnnw ac a fedrid gwneud i hyn weithio."}, {"text_idx": "#000042", "text": "Sut mae dod yn brentis therapydd lleferydd ac iaith?"}, {"text_idx": "#000043", "text": "Pan fydd y brentisiaeth ar gael gallwch wneud cais am brentisiaeth gyda chyflogwr sy\u2019n eu cynnig. Mae\u2019n dal i fod yn rhy gynnar i wybod pa gyflogwyr fydd yn eu cynnig \u2013 edrychwch eto ar y dudalen hon i gael diweddariadau."}, {"text_idx": "#000044", "text": "Mae\u2019r rhan fwyaf o gyflogwyr therapi lleferydd ac iaith y gwyddom amdanynt yn bwriadu cynnig y brentisiaeth hon i ddechrau drwy recriwtio mewnol yn hytrach nag allanol. Os nad ydych mewn swydd therapydd lleferydd ac iaith neu gynorthwyydd therapi ar hyn o bryd, neu mewn swydd arall yn y GIG neu\u2019n gweithio mewn practis preifat therapi lleferydd ac iaith, gallech ddymuno ystyried y llwybr hwn fel opsiwn."}, {"text_idx": "#000045", "text": "Pryd fedraf i wneud cais am brentisiaeth therapydd lleferydd ac iaith?"}, {"text_idx": "#000046", "text": "Ar hyn o bryd, dywedodd Prifysgol Essex, Prifysgol Dinas Birmingham a Phrifysgol Sheffield y byddant yn cynnig y brentisiaeth therapi lleferydd ac iaith, gyda chyflogwyr prentisiaid. Mae Prifysgol Essex yn bwriadu dechrau yn hydref 2022 gyda phrifysgolion eraill yn 2023."}, {"text_idx": "#000047", "text": "Nid oes unrhyw gynlluniau wedi eu cadarnhau i unrhyw sefydliad addysg bellach ar y cam hwn, er fod prifysgolion eraill wedi mynegi diddordeb mewn datblygu\u2019r brentisiaeth a chynhaliwyd trafodaethau rhwng cyflogwyr a phrifysgol mewn llawer o ardaloedd. Yn anochel, effaith COVID-19 fu gohirio ystyriaeth o brosiectau newydd tra\u2019u bod yn wynebu delio gyda phroblemau yn deillio o\u2019r pandemig."}, {"text_idx": "#000048", "text": "Gobeithiwn y gall mwy o brifysgolion a chyflogwyr gydweithio i gynnig y brentisiaeth maes o law."}, {"text_idx": "#000050", "text": "Mater i\u2019r cyflogwr a\u2019r brifysgol sy\u2019n cynnig y brentisiaeth fydd penderfynu hynny, ond ni fyddem yn disgwyl iddynt fod yn sylweddol wahanol i lefel mynediad presennol."}, {"text_idx": "#000051", "text": "A fydd y brentisiaeth ar agor i weithwyr cyflogedig/cynorthwywyr therapi lleferydd ac iaith presennol?"}, {"text_idx": "#000052", "text": "Bydd, mae\u2019n bosibl i gyflogwyr gynnig prentisiaethau i weithwyr cyflogedig presennol, yn amodol ar y gofynion mynediad a gofynion eraill y maent wedi eu gosod."}, {"text_idx": "#000053", "text": "Mae gen i radd eisoes, a fyddaf yn medru gwneud prentisiaeth?"}, {"text_idx": "#000054", "text": "Mae\u2019n ofynnol i gyflogwr asesu a meintioli pa ddysgu blaenorol sydd gan brentis ar ddechrau\u2019r brentisiaeth. Yn y rhan fwyaf o achosion, ni fydd gradd flaenorol yn rhwystr i ddechrau ar brentisiaeth therapi lleferydd ac iaith oherwydd natur unigryw y proffesiwn therapi lleferydd ac iaith."}, {"text_idx": "#000055", "text": "Os oes gennych radd berthnasol, gall fod yn bosibl yn y dyfodol i wneud y brentisiaeth ar lefel meistr mewn cyfnod byrrach na\u2019r pedair blynedd ddisgwyliedig, er nad ydym ar hyn o bryd yn gwybod am unrhyw brifysgolion sy\u2019n cynllunio\u2019r brentisiaeth ar lefel meistr."}, {"text_idx": "#000056", "text": "Bydd angen i gyflogwr a phrifysgol asesu a meintioli pa feini prawf y dymunant eu gosod ar gyfer ymgeiswyr drwy\u2019r llwybr gradd israddedig a gradd meistr. Gall hyn fod yn amrywiol a gellir hefyd ei ystyried yn gyfannol gyda lefel y profiad gwaith."}, {"text_idx": "#000057", "text": "A gaiff myfyrwyr aeddfed eu hystyried?"}, {"text_idx": "#000058", "text": "Mater i gyflogwyr fydd penderfynu pwy i\u2019w cyflogi, ond nid oes unrhyw gyfyngiadau oed o safbwynt RCSLT. Mae cyllid gan y llywodraeth ar gyfer dysgu academaidd ar gyfer prentisiaid ar gyfer unrhyw un dros 16 oed."}, {"text_idx": "#000061", "text": "Mae RCSLT yn disgwyl y dylai prentis therapydd lleferydd ac iaith gael eu cyflogi ar fras yr un lefel a\u0302 chynorthwywyr therapi lleferydd ac iaith."}, {"text_idx": "#000062", "text": "Bydd cyflogwyr yn dymuno ystyried os gall prentisiaid symud i fyny\u2019r raddfa bandio wrth iddynt gyrraedd cerrig milltir yn eu profiad yn ystod eu prentisiaeth. Mae Cyngor Staff GIG hefyd yn rhoi canllawiau am da\u0302l ac amodau prentisiaethau yn y GIG (PDF). Mae rhai sefydliadau yn defnyddio argymhellion cyflog Atodiad 21 Agenda dros Newid ar gyfer hyfforddeion. Mae eraill yn penderfynu ar eu cyflogau smotyn eu hunain."}, {"text_idx": "#000063", "text": "A fydd yn rhaid i mi dalu ffioedd dysgu? A fyddaf yn cael benthyciad myfyrwyr?"}, {"text_idx": "#000064", "text": "Na \u2013 bydd ffioedd dysgu yn dod yn uniongyrchol gan y Llywodraeth. Ni fyddwch yn cael benthyciad myfyriwr."}, {"text_idx": "#000066", "text": "Yn y rhan fwyaf o achosion, ni fydd gradd flaenorol yn rhwystr i\u2019ch cyflogwr gael cyllid gan y Llywodraeth ar gyfer eich prentisiaeth o gofio am natur unigryw y proffesiwn therapi lleferydd ac iaith."}, {"text_idx": "#000069", "text": "Mae cyflogwr yn gyfrifol am dalu o leiaf y gyfradd isafswm perthnasol i\u2019r cyflogwyr p\u2019un ai yw hyn yn amser a dreuliwyd yn hyfforddi neu\u2019n astudio p\u2019un ai yn y gwaith, yn y brifysgol neu ar leoliad. Rhaid i brentisiaid gael cynnig yr un amodau a\u0302 gweithwyr cyflogedig mewn swyddi tebyg."}, {"text_idx": "#000070", "text": "Ni fyddem yn disgwyl gweld cyflogaeth ar fand is ar gyfer cynorthwywyr presennol sy\u2019n dod yn brentis."}, {"text_idx": "#000072", "text": "Sut fyddai lleoliadau mewn meysydd clinigol eraill ar gael, er enghraifft gweithio mewn pediatreg ond cael lleoliad oedolion?"}, {"text_idx": "#000073", "text": "Bydd angen i brentisiaid gyflawni 150 sesiwn o ddysgu seiliedig ar ymarfer cyn cyflwyno ar gyfer eu hasesiad terfynol. Mae\u2019r gofyniad i wneud oriau lleoliad mewn lleoliadau oedolion a pediatreg yr un fath ar gyfer prentisiaethau ag ar gyfer cyrsiau hyfforddiant israddedigion a meistr. Dylai cyflogwr y prentis a\u2019r brifysgol gydweithio i sicrhau y caiff y gofynion hyn eu cyflawni."}, {"text_idx": "#000075", "text": "Bydd angen i\u2019r cyflogwr a\u2019r sefydliad addysg uwch gytuno ar union fanylion lleoliadau gan gofio y gofynion ar gyfer prentis fel yr amlinellir yn yr ateb blaenorol."}, {"text_idx": "#000076", "text": "A fydd angen i mi wneud cais am leoliadau tu allan i fy man gwaith arferol?"}, {"text_idx": "#000077", "text": "Er y byddwch yn treulio llawer mwy o\u2019ch wythnos waith yn y gweithle na gyda gradd draddodiadol, bydd yn dal i fod angen dangos y cawsoch y cyfle ar gyfer lleoliadau tu allan i\u2019ch lleoliad arferol."}, {"text_idx": "#000078", "text": "Byddem yn annog cyflogwyr prentisiaid ar draws rhanbarth neu ardal system gofal integredig i ystyried opsiynau ar gyfer cyfnewid eu prentisiaid i roi amrywiaeth o brofiadau ar gyfer prentisiaid ar sail cylch."}, {"text_idx": "#000079", "text": "Mae\u2019r RCSLT yn cynnwys y model prentisiaeth i\u2019r canllawiau diwygiedig ar ddysgu seiliedig ar ymarfer. Mae\u2019n cynnwys canllawiau am addysg lleoliad fel rhan o\u2019r llwybr prentisiaeth yn ogystal ag ar gyfer modelau traddodiadol o gymhwyster."}, {"text_idx": "#000081", "text": "Os nad oes gan fy nghyflogwr gomisiwn ar gyfer gwasanaethau therapi lleferydd ac iaith pediatreg, a fyddai hynny\u2019n golygu y byddai fy ngradd wedi ei chyfyngu i wasanaethau oedolion, felly ai mai dim ond mewn gwasanaethau oedolion y gallwn gael fy nghyflogi?"}, {"text_idx": "#000082", "text": "Fel gyda llwybrau hyfforddiant traddodiadol, mae angen i brentisiaid ddilyn hyfforddiant seiliedig ar ymarfer mewn lleoliadau oedolion a hefyd leoliadau pediatrig i gynyddu eu cyflogadwyedd i\u2019r eithaf drwy gydol eu gyrfa yn y dyfodol. Felly, gall fod angen i gyflogwyr gydweithio gyda sefydliadau eraill i sicrhau y caiff y gofyniad hwn ei ddiwallu."}]